
ALAM kolum minggu ini, saya
D menulis mengenai ekonomi
B~ clektrik di Sabah dengan objek-
tif untuk mengetengahkan cabaran
utama Sabah Electricity, iaitu kelestar-
ian kewangan.

Seperti yang telah saya tulis dan
bentangkan dalam kolum sebelum ini,
Sabah Electricity berada dalam
keadaan “mulflis secara teknikal”.
Kenapa? Kerana kos jualan kami
adalah 43 sen bagi setiap unit elektrik,
tetapi kami menjualnya kepada peng-
guna pada harga hanya 34.2 sen seunit.
Ini bukanlah sesuatu yang sukar difa-
hami. Kami masih meneruskan pernia-
gaan menjual elektrik hanya kerana
subsidi sokongan tarif daripada kera-
jaan persekutuan.

Sudah tentu, semua orang faham
bahawa kos penjanaan, penghantaran
dan pengagihan elektrik di Sabah
mempunyai kesan langsung terhadap
pengguna, perniagaan dan pertum-
buhan ekonomi. Daripada pelbagai
faktor yang menyumbang kepada
cabaran ini, salah satu yang paling
besar adalah mengekalkan bekalan
elektrik yang boleh dipercayai sambil
menguruskan kenaikan kos bahan api,
penyelenggaraan infrastruktur dan
peralihan kepada sumber tenaga
lestari.

Sabah Electricity melakukan tugas
yang luar biasa dan berjaya mengu-
rangkan gangguan bekalan elektrik
seperti yang dapat dilihat dalam
Indeks Purata Tempoh Gangguan Sis-
tem (SAIDI), yang mencatatkan lebih
1,000 minit per orang setahun pada
2012 kepada hanya 200 minit bagi
2024. Namun, tindakan strategik yang
lebih lanjut perlu diambil untuk men-
gurangkan SAIDI kepada 100 minit
menjelang 2030.

Walaupun benar bahawa Sabah
Electricity bertanggungjawab dalam
menguruskan perbelanjaan penjanaan,
penghantaran dan pengagihan tenaga
elektrik, kuasa untuk melaras tarif ter-
letak pada pihak pengawal selia, iaitu
Suruhanjaya Tenaga Sabah (ECoS) dan
kerajaan.

Bagaimanapun, seperti yang kita
lihat hari ini, peningkatan kerumitan
dalam penjanaan dan bekalan elektrik
memerlukan pendekatan jangka pan-
jang yang mampan untuk mengim-
bangi kos, sambil memastikan

perkhidmatan tidak terganggu untuk
semua,

Pecahan Kos Penjanaan Tenaga

Jadi, mengapa kos elektrik berada
pada tahap sekarang? Secara ringkas-
nya, tenaga yang kita gunakan hari ini
terdiri daripada pelbagai campuran
sumber tenaga.

Sehingga 2021, lebih 86 peratus pen-
janaan elektrik di Sabah bergantung
kepada gas asli. Kebergantungan tinggi
ini menimbulkan risiko terhadap kese-
lamatan tenaga negeri, terutamanya
apabila pengeluaran gas asli dijangka
merosot dalam jangka panjang.
Walaupun Kerajaan Persekutuan men-
gawal selia harga gas domestik untuk
penjanaan tenaga di Sabah, harga
dijangka meningkat akibat per-
mintaan pasaran yang semakin
meningkat serta kos penerokaan dan
pengeluaran yang semakin tinggi.
Bekalan elektrik Sabah diperoleh dari-
pada pelbagai sumber, setiap satunya
mempunyai implikasi kos yang
berbeza.

Turbin Gas Kitaran Gabungan
(CCGT): Ini adalah sumber tenaga
utama yang menawarkan kecekapan
tinggi tetapi bergantung kepada per-
janjian bekalan gas serta turun naik
pasaran. Pada 2021, lima Pengeluar
Tenaga Bebas (IPP) membekalkan lebih
500 MW ke grid, manakala pengelu-
aran dalaman Sabah Electricity hanya
sekitar 70 MW. Ini bermakna, secara
sejarahnya, syarikat utiliti kita lebih
bergantung kepada pembelian tenaga
daripada IPP berbanding menjana
sendiri, dan situasi ini masih berteru-
san hingga hari ini. Secara semula jadi,
ini menyebabkan kos yang lebih tinggi.

Loji Janakuasa Diesel: Pada 2021,
tenaga yang dijana menggunakan
diesel menyumbang lebih 130 MW,
menjadikannya penyumbang kedua
terbesar dalam campuran tenaga
Sabah. Masalah utama loji tenaga

berasaskan diesel ialah kos operasi
lebih tinggi, yang memberi tekanan
kepada kemampuan harga. Di Sabah,
subsidi dalam bentuk Subsidi Sokon-
gan Tarif (TSS) daripada kerajaan
persekutuan membantu melindungi
pengguna daripada kenaikan harga
mendadak. Namun, pendekatan ini
mungkin tidak lestari dalam jangka
panjang, kerana subsidi ini dijadu-
alkan berakhir menjelang 2030.

Kemungkinan besar kerajaan Sabah
tidak mempunyai kekuatan kewangan
untuk meneruskan pemberian Subsidi
Sokongan Tarif (TSS). Jadi, sebagai
rakyat Sabah dan Labuan, apakah yang
perlu kita lakukan untuk menangani
keadaan ini?

Tenaga Boleh Diperbaharui (Solar,
Biojisim, Hidro Kecil, dll.): Walaupun
kita sedang menuju ke arah tenaga
hijau dan boleh diperbaharui, real-
itinya ia memerlukan pelaburan awal
yang besar serta integrasi ke dalam
grid. Saya bersetuju ia adalah kunci
kepada masa depan yang lestari dan
berpotensi menjimatkan kos dalam
jangka panjang. Namun, cabarannya
adalah untuk meningkatkan pengelu-
aran agar dapat memenuhi per-
mintaan yang semakin meningkat. Isu
ketidaktentuan tenaga boleh diperba-
harui dan kekangan infrastruktur
bermakna Sabah Electricity perlu men-
cari keseimbangan antara kemampuan

dan kelestarian.

Peranan IPP dan Tarif

Keseluruhan penjanaan tenaga yang
membentuk campuran tenaga kita san-
gat bergantung kepada IPP.

Sejak diperkenalkan oleh kerajaan
pada awal 1990-an, mereka terus mem-
bekalkan tenaga elektrik Sabah
melalui Perjanjian Pembelian Tenaga
(PPA). Perjanjian ini menentukan
harga yang perlu dibayar oleh Sabah
Electricity untuk mendapatkan tenaga
elektrik.

Pada 2021, IPP berasaskan gas di
Pantai Barat adalah antara pembekal
utama. Walaupun PPA memastikan
kestabilan bekalan, ia juga mewujud-
kan tanggungan kewangan yang perlu
diuruskan dengan berhati-hati. Dalam
keadaan hari ini, peningkatan kos
operasi menimbulkan kebimbangan
sama ada struktur harga semasa masih
lagi berdaya maju untuk jangka pan-
jang.

Di bawah PPA, Sabah Electricity
dikehendaki membeli tenaga daripada
IPP pada kadar tetap. Walaupun ini
menjamin bekalan yang berterusan, ia
juga membawa cabaran kewangan:

® IPP perlu mendapatkan kembali
pelaburan mereka dan memperoleh
keuntungan yang munasabah.

® Sabah Electricity perlu beroperasi
dalam had kos tetap ini sambil memas-
tikan aliran tenaga yang stabil.

® Pengguna mengharapkan kadar
elektrik yang stabil dan berpatutan.

Mengimbangi kemampuan harga
bagi pengguna dengan kelestarian
kewangan dalam sektor ini boleh
diibaratkan seperti pertempuran yang
tiada kesudahan. Walaupun pelarasan
tarif berada di luar kawalan Sabah Elec-
tricity dan ditentukan oleh pihak
berkuasa pengawal selia serta kerajaan,
faktor-faktor ini perlu dipertim-
bangkan dalam dasar masa depan bagi
memastikan keselamatan tenaga jangka
panjang serta kualiti perkhidmatan.

Ke mana perginya wang itu? Berbeza
daripada tanggapan umum, penyedia
tenaga utama ini bukanlah syarikat
yang mengaut keuntungan besar.

Pendapatan yang dikumpulkan sen-
tiasa dilaburkan semula ke dalam
penambahbaikan dan peningkatan
infrastruktur bagi memastikan bekalan
elektrik yang boleh dipercayai dan
lestari.

Mengurus Kos Masa Depan dan
Kebolehpercayaan

Salah satu cabaran terbesar dalam
mengekalkan bekalan elektrik yang
stabil adalah keseimbangan antara kos
dan kebolehpercayaan. Tarif yang lebih
rendah mungkin kelihatan menarik
dalam jangka pendek, tetapi tanpa
hasil yang mencukupi, pelaburan
dalam penambahbaikan grid, perole-
han bahan api dan pembinaan loji
janakuasa baharu boleh tertangguh.

Apabila permintaan elektrik
meningkat, kegagalan untuk melabur
dalam pengembangan kapasiti boleh
menyebabkan gangguan perkhid-
matan atau kebergantungan kepada
langkah kecemasan yang mahal,
seperti menyewa penjana tambahan
pada kadar tinggi.

Satu contoh yang jelas mengenai
inisiatif ke arah ini ialah pembinaan
Sistem Penyimpanan Tenaga Bateri
(BESS) di Lahad Datu.

Ini adalah satu langkah untuk
meningkatkan margin rizab tenaga
Sabah. Dengan 188 unit bateri yang
menyediakan kapasiti penyimpanan
tenaga sebanyak 100MW atau 400
MWHh, projek ini dijangka
meningkatkan margin rizab sekurang-
kurangnya 25 peratus bagi Sabah dan
Wilayah Persekutuan Labuan.

Kita tidak perlu melihat jauh, kerana
rakan-rakan kita di Semenanjung
Malaysia juga telah menyesuaikan diri
dengan peningkatan kos melalui model
harga progresif, di mana kadar tarif
mencerminkan kos bekalan sebenar.
Oleh itu, boleh dikatakan bahawa
pelarasan harga secara beransur-ansur
membolehkan syarikat utiliti
mengekalkan kualiti perkhidmatan
sambil menangani kekangan kewangan.

Dari perspektif saya, perbincangan
mengenai tarif seharusnya tertumpu
kepada penyelesaian yang praktikal
dan bukannya saling menyalahkan.

Pengguna, pemain industri dan
pembuat dasar perlu bekerjasama
untuk mencari keseimbangan bagi
memastikan bekalan elektrik terus
kekal stabil.

Bagi pihak Sabah Electricity, kami
akan terus beroperasi mengikut garis
panduan dasar sambil memper-
juangkan penyelesaian tenaga yang
adil dan memberi manfaat kepada
semua.




